kombinácia liekov
Môžem užívať spolu betahistin concor prenessa4 magnerot alebo magnosolv a vitamíny?
Dobrý deň,
ďakujeme za Vašu otázku.
Medzi liekmi Concor a Prenessa bola pozorovaná klnicky stredne závažná interkacia v dôsledku ktorej sa môže zosilniť antihypertenzívny účinok obidvoch liekov. Tento efekt však môže byť pri vysokom krvnom tlaku nedostatočne kontrolovaným jedným z uvedených liekov žiadúci. Každopádne Vám však odporúčam pravidelné monitorovanie hodnôť krvného tlaku a pri akýchkoľvek ťažkostiach je potrebné sa obrátiť na lekára. Súbežná liečba môže taktiež viesť k významnému zvýšeniu draslíka v sére. Z toho dôvodu sa majú lieky užívať s opatrnosťou a pri častom monitorovaní sérového draslíka a EKG. To je však taktiež v rukách ošetreujúceho lekára.
Medzi ostatnými liekmi nebolo pozorované vzájomné ovplyvnenie liečby. Súbežné užívanie Betahistinu a Magnerotu alebo Magnosolvu je preto bezpečné.
Vzhľadom na to, že neuvádzate, ktoré vitamíny chcete užívať, k bezpečnosti súbežného podávania s vyššie uvedenými liekmi sa neviem s určitosťou vyjadriť.
Prajem pekný zvyšok dňa.
S pozdravom
PharmDr. Veronika Kiabová